Horst Wessel var en tysk student, nasjonalsosialist og SA-fører. Han deltok hyppig i gatekamper mot politiske motstandere. Wessel ble skutt og dødelig såret da militante kommunister foranlediget av en privat krangel oppsøkte ham i hans hjem. Etter sin død ble han dyrket som en nasjonalsosialistisk martyr.
Wessel skrev teksten til den politiske kampsangen «Die Fahne Hoch», som til minne om ham ble omdøpt til Horst Wessel-Lied og under Adolf Hitlers styre opphøyd til nasjonalsang.